पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट से निबटने के लिए अब डीग-कुम्हेर विधायक विश्वेंद्र सिंह भी आगे आए हैं। उन्होंने डीग-कुम्हेर के सामुदायिक स्वास्थ्य केन्द्रों में चिकित्सा सुविधाओं को सुदृढ़ करने करने के लिए अपनी विधायक निधि से 1 करोड़ 5 लाख 52 हजार रुपए के प्रस्ताव मंजूर किए हैं।
विधायक सिंह ने बताया कि इनमें सीएचसी डीग में 50 लाख रुपए से ऑक्सीजन जेनरेशन प्लांट, डीग, कुम्हेर, सिनसिनी और अवार सीएचसी में 2.70 लाख रुपए से 60 बेड, सीएचसी डीग में 10 ऑक्सीजन सिलेंडर विद डी टाइप रेगुलेटर के लिए 1.20 लाख रुपए, सीएचसी कुम्हेर में 10 लीटर वाले 12 ऑक्सीजन कांसन्ट्रेटर के लिए 8.40 लाख रुपए, 25 ऑक्सीजन सिलेंडर विद डी टाइप रेगुलेटर के लिए 3 लाख रुपए, सीबीसी मशीन थ्री पार्ट के लिए 5 लाख रुपए, सी-पैप मशीन के लिए 5 लाख रुपए और वाटर ट्रीटमेंट आरओ प्लांट के लिए 3 लाख रुपए स्वीकृत किए हैं।
सीएचसी कुम्हेर-डीग में 10 पेशेंट ट्रॉली, 40 बेड साइड लाॅकर केबीनेट, 10 ऑक्सीजन सिलेंडर ई टाइप और 80 पल्स ऑक्सीमीटर के लिए 3.22 लाख रुपए एवं 25 लाख रुपए एएलएस एंबुलेंस के लिए मंजूर किए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn